CELEX: 32010D0183
Language: el
Date: 2010-02-16 00:00:00
Title: 2010/183/: Απόφαση του Συμβουλίου, της 16ης Μαρτίου 2010 , για τροποποίηση της απόφασης 2009/459/ΕΚ για τη χορήγηση κοινοτικής μεσοπρόθεσμης χρηματοδοτικής συνδρομής στη Ρουμανία

30.3.2010   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               L 83/19
            
         ΑΠΌΦΑΣΗ ΤΟΥ ΣΥΜΒΟΥΛΊΟΥ
   της 16ης Μαρτίου 2010
   για τροποποίηση της απόφασης 2009/459/ΕΚ για τη χορήγηση κοινοτικής μεσοπρόθεσμης χρηματοδοτικής συνδρομής στη Ρουμανία
   (2010/183/ΕΕ)
   ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
   Έχοντας υπόψη:
   τη συνθήκη για τη λειτουργία της Ευρωπαϊκής Ένωσης,
   τον κανονισμό (ΕΚ) αριθ. 332/2002 του Συμβουλίου, της 18ης Φεβρουαρίου 2002, για τη θέσπιση ενός μηχανισμού μεσοπρόθεσμης οικονομικής στήριξης του ισοζυγίου πληρωμών των κρατών μελών (1), και ιδίως το άρθρο 5 δεύτερο εδάφιο σε συνδυασμό με το άρθρο 8,
   την πρόταση της Επιτροπής, η οποία υποβλήθηκε κατόπιν διαβούλευσης με την οικονομική και δημοσιονομική Επιτροπή (ΟΔΕ),
   Εκτιμώντας τα ακόλουθα:
   
               (1)
            
            
               Με την απόφαση 2009/458/ΕΚ (2) το Συμβούλιο αποφάσισε τη χορήγηση αμοιβαίας συνδρομής στη Ρουμανία. Με την απόφαση 2009/459/ΕΚ (3) το Συμβούλιο αποφάσισε τη χορήγηση μεσοπρόθεσμης οικονομικής στήριξης στη Ρουμανία.
            
         
               (2)
            
            
               Λόγω της έκτασης και της έντασης της οικονομικής ύφεσης που πλήττει τη Ρουμανία, απαιτείται η αναθεώρηση των όρων οικονομικής πολιτικής που προβλέπονται για την εκταμίευση των δόσεων της οικονομικής στήριξης προκειμένου να ληφθεί υπόψη η μεγαλύτερη της αναμενόμενης συρρίκνωση του πραγματικού ΑΕΠ.
            
         
               (3)
            
            
               Η απόφαση 2009/459/ΕΚ θα πρέπει, ως εκ τούτου, να τροποποιηθεί αναλόγως,
            
         ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
   Άρθρο 1
   Η απόφαση 2009/459/ΕΚ τροποποιείται ως εξής:
   
               1)
            
            
               Στο άρθρο 3 παράγραφος 5, το στοιχείο α) αντικαθίσταται από το ακόλουθο κείμενο:
               
                           «α)
                        
                        
                           εφαρμογή σαφούς μεσοπρόθεσμου δημοσιονομικού προγράμματος με σκοπό τη μείωση του ελλείμματος γενικής κυβέρνησης σε επίπεδο χαμηλότερο από το επίπεδο αναφοράς της συνθήκης του 3 % του ΑΕΠ, με χρονοδιάγραμμα και πορεία εξυγίανσης που συνάδουν με τις συστάσεις του Συμβουλίου προς τη Ρουμανία, οι οποίες εκδόθηκαν στο πλαίσιο της διαδικασίας υπερβολικού ελλείμματος».
                        
                     
         
               2)
            
            
               Στο άρθρο 3 παράγραφος 5, το στοιχείο β) αντικαθίσταται από το ακόλουθο κείμενο:
               
                           «β)
                        
                        
                           έγκριση και εφαρμογή ετήσιων προϋπολογισμών για το 2010 και μετέπειτα, σύμφωνα με την πορεία εξυγίανσης που χάραξε το συμπληρωματικό μνημόνιο συμφωνίας».
                        
                     
         Άρθρο 2
   Η παρούσα απόφαση παράγει αποτελέσματα την ημέρα κοινοποίησής της.
   Άρθρο 3
   Η παρούσα απόφαση απευθύνεται στη Ρουμανία.
   Άρθρο 4
   Η παρούσα απόφαση δημοσιεύεται στην Επίσημη Εφημερίδα της Ευρωπαϊκής Ένωσης.
   
      Βρυξέλλες, 16 Μαρτίου 2010.
      
         
            Για το Συμβούλιο
         
         
            Η Πρόεδρος
         
         E. SALGADO
      
   
   
      (1)  ΕΕ L 53 της 23.2.2002, σ. 1.
   
      (2)  ΕΕ L 150 της 13.6.2009, σ. 6.
   
      (3)  ΕΕ L 150 της 13.6.2009, σ. 8.